เรื่องร้องเรียน: เมื่อวันที่อังคารที่ 21 ได้จองคิวทำบัตรผ่านBMAQ พอไปที่เขต ทางเขตไม่สแกนคิวให้ ให้คิวwalk in แทนแล้วคิวรอนาน อยากทราบว่าทำไมถึงรับสแกนคิวให้ ฝ่ายทะเบียน เขตมีนบุรี
การดำเนินการของเจ้าหน้าที่: สำนักงานเขตมีนบุรี โดยฝ่ายทะเบียน ได้ตรวจสอบและสอบถามเจ้าหน้าที่จุดประชาสัมพันธ์ในวันดังกล่าวแล้ว ไม่สามารถบอกได้ว่าเหตุการณ์เป็นอย่างไรเนื่องจากจำไม่ได้ ประกอบกับไม่ได้รับรายละเอียดเพิ่มเติมจากท่าน จึงไม่สามารถยืนยันได้ชัดเจนว่าไม่สแกนคิวเพราะเหตุใด เพราะปกติแล้วจะสแกนให้ทุกราย ซึ่งกรณีที่ไม่ได้สแกนคิว BMAQ โดยทั่วไปจะมีดังนี้       1. เครื่องสแกน BMAQ ขัดข้อง ซึ่งในวันดังกล่าวไม่ได้ขัดข้องแต่อย่างใด       2. กรณีที่มีผู้ขอรับบริการมาก่อนเวลาตามที่ได้ชี้แจงไปในครั้งแรก หรือมาหลังช่วงเวลา คือจองช่วงเวลา 11.00 - 12.00 น. ต้องมาสแกนในช่วงเวลานั้น  ท่านแจ้งว่ามาตรงเวลาจึงไม่น่าใช่กรณีดังกล่าว        3. เจ้าหน้าที่ประชาสัมพันธ์ไม่ทราบว่ามีการจองคิวออนไลน์มา โดยที่เจ้าหน้าที่ไม่ได้มีการสอบถามผู้มาขอรับบริการ หรือสอบถามแล้วและผู้มาขอรับบริการแจ้งแล้ว แต่เจ้าหน้าที่ไม่ได้ยิน หรือมีประชาชนรายอื่นมาติดต่อพร้อมกัน จึงอาจทำให้เกิดความผิดพลาดจึงให้คิว walk in แทน       ทั้งนี้ ได้กำชับให้เจ้าหน้าที่ ณ จุดประชาสัมพันธ์ให้ตั้งใจปฏิบัติหน้าที่เพื่อมิให้เกิดกรณีดังกล่าวขึ้นอีกและขออภัยมา ณ โอกาสนี้ค่ะ
ความเห็นของผู้แจ้ง: แค่อยากถามว่าไม่สแกนคิวไม่ได้เพราะอะไร
พื้นที่: แขวงมีนบุรี เขตมีนบุรี กรุงเทพมหานคร